Grife (ing. slate) ni mwamba metamofia. Imeundwa kutoka kwa mwambatope iliyoathiriwa na shinikizo kubwa na joto. Mwambatope wenyewe ni mwamba mashapo unaotokana na matope ya udongo wa mfinyanzi ukipasuka kirahisi kwa bapa nyembamba. Tabia hiyo ya kupasuliwa kirahisi inaendelea katika grife kwa kuwa chini ya shinikizo na joto la wastani. Bapa za grife inatumiwa katika nchi nyingi sawa na vigae vya kuezeka paa au kufunika kuta za nyumba zinazokingwa hivyo dhidi ya mvua. Bapa nzito zaidi zinafaa kwa kufunika sakafu ya jengo au pia kwa kupata uso nyororo wa njia ya kutembea. Sleti za grife zilitumiwa katika nchi nyingi kama bao za mkononi au ukutani kwa kuandika shuleni.